
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ψήφιση του Οργανισμού Εσωτερικής Υπηρεσίας του 
Ν.Π. «Δημοτικοί Βρεφονηπιακοί Σταθμοί Αγ. Αναρ¬ 


γύρων» Νομ. Αττικής. 1 

Έγκριση του Οργανισμού Εσωτερικής Υπηρεσίας του 
«Α' Δημοτικού Παιδικού Σταθμού Δήμου Γλυκών 
Νερών» Νομ. Αττικής. 2 


ΑΠΟΦΑΣΕΙ Σ 

Αριθ. 46260 (1) 

Ψήφιση του Οργανισμού Εσωτερικής Υπηρεσίας του 
Ν.Π. «Δημοτικοί Βρεφονηπιακοί Σταθμοί Αγ. Αναργύ¬ 
ρων» Νομ. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ.5 του 
Ν. 2307/95. 

2. Τις διατάξεις του άρθρου 8 του Ν. 2503/97. 

3. Την 377/99 απόφαση του Δημοτικού Συμβουλίου του 
Δήμου Αγ. Αναργύρων, με την οποία εκφράζει την σύμ¬ 
φωνη γνώμη του για τις 39/99 και 64/99 αποφάσεις του 
Διοικητικού Συμβουλίου του Ν.Π. «Δημοτικοί Βρεφονη¬ 
πιακοί Σταθμοί Αγ. Αναργύρων». 

4. Τη σύμφωνη γνωμοδότηση του Υπηρεσιακού Συμ¬ 
βουλίου, που διατυπώθηκε στο... πρακτικό του, αποφασί¬ 
ζουμε: 

Εγκρίνουμε τις 39/99 και 64/99 αποφάσεις του Διοικητι¬ 
κού Συμβουλίου του Ν.Π. «Δημοτικοί Βρεφονηπιακοί 
Σταθμοί Αγ. Αναργύρων» περί ψηφίσεως του Οργανισμού 
Εσωτερικής Υπηρεσίας αυτού, ως εξής: 

Άρθρο 2 

ΔΙΑΡΘΡΩΣΗ ΥΠΗΡΕΣΙΩΝ. 

Οι υπηρεσίες του Νομικού Προσώπου Δήμου Αγίων 
Αναργύρων με την επωνυυία «ΔΗΜΟΤΙΚΟΙ ΒΡΕΦΟΝΗ¬ 


ΠΙΑΚΟΙ ΣΤΑΘΜΟΙ ΑΓΙΩΝ ΑΝΑΡΓΥΡΩΝ», συγκροτούνται 
ως εξής 

ΔΙΕΥΘΥΝΣΗ 

Α. ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕ¬ 
ΣΙΩΝ 

1. Γραφείο Διοικητικού (πρωτοκόλλου, διεκπεραίωσης 
αλληλογραφίας - αρχείου, γραμματείας Διοικητικού Συμ¬ 
βουλίου, προσωπικού). 

2. Γραφείο Λογιστηρίου, Προμηθειών, Περιουσίας και 
Διαχείρισης υλικού. 

Β. ΤΜΗΜΑ ΒΡΕΦΟΝΗΠΙΑΚΩΝ ΣΤΑΘΜΩΝ 

1. Γραφείο παιδαγωγικών δραστηριοτήτων και εργασιών. 

2. Γ ραφείο λοιπών εργασιών. 

Διευκρινίζεται ότι τα γραφεία των τμημάτων είναι λει¬ 
τουργικά και όχι ανεξάρτητα. 

Άρθρο 3 

ΣΤΕΛΕΧΩΣΗ ΔΗΜΟΤΙΚΩΝ ΒΡΕΦΟΝΗΠΙΑΚΩΝ 
ΣΤΑΘΜΩΝ ΑΓΙΩΝ ΑΝΑΡΓΥΡΩΝ 

ΠΡΟΣΩΠΙΚΟ ΜΟΝΙΜΟ 

Α. Διοικητικό προσωπικό 

Μία (1) θέση ΠΕΙ Διοικητικού, με βαθμό Δ-Α. 

Δύο (2) θέσεις ΤΕ17 Τεχν. Διοικητικών - Λογιστικών, με 
βαθμό Δ-Α. 

Τέσσερις (4) θέσεις ΔΕΙ Διοικητικού, με βαθμό Δ-Α. 

Δύο (2) θέσεις ΔΕ Διοικητικού - Λογιστικού, με βαθμό Δ¬ 
Α, στις οποίες εντάσσονται δύο (2) προσωρινές προσω¬ 
ποπαγείς θέσεις. 

Β. Παιδαγωγικό προσωπικό 

Μία (1) θέση ΠΕ10 Νηπιαγωγών (προσωρινός), με βα¬ 
θμό Δ-Α, στην οποία εντάσσεται μία (1) προσωρινή προ¬ 
σωποπαγής θέση. 

Είκοσι τρεις (23) θέσεις ΤΕ9 Βρεφονηπιοκόμων, με βα¬ 
θμό Δ-Α, στις οποίες εντάσσονται εννέα (9) προσωπο¬ 
παγείς θέσεις. 

Επτά (7) θέσεις ΤΕ16 Νηπιαγωγών (προσωρινός), με 
βαθμό Δ-Α, στις οποίες εντάσσονται επτά προσωποπα¬ 
γείς προσωρινές θέσεις. 

Δεκατέσσερις (14) θέσεις ΔΕ8 Βοηθών Βρεφοκόμων- 
Παιδοκόμων. 

Γ. Λοιπό προσωπικό 

Πέντε (5) θέσεις ΔΕ32 μαγείρων, με βαθμό Δ-Α. 

Δύο (2) θέσεις ΥΕ μαγείρων, με βαθμό Ε-Β, στις οποίες 
εντάσσονται δύο (2) προσωποπαγείς προσωρινές θέσεις. 

Δύο (2) θέσεις ΔΕ29 οδηγών αυτοκινήτων, με βαθμό 
Δ-Α. 

Πέντε (5) θέσεις ΥΕ14 βοηθών μαγείρων, με βαθμό 

Ε-Β. 

Δώδεκα (12) θέσεις ΥΕ 16 προσωπικού καθαριότητας, 
με βαθμό Ε-Β, στις οποίες εντάσσονται 

πέντε (5) προσωποπαγείς θέσεις. 

Οι παραπάνω αναφερόμενες ως προσωρινές - προσω¬ 
ποπαγείς θέσεις, καταργούνται με την καθ’ οιονδήποτε 
τρόπο αποχώρηση από των υπηρεσία των υπαλλήλων 
που τις κατέχουν. 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

Μία (1) θέση ΥΕ 14 μαγείρου, στην οποία εντάσσεται μία 
(1) προσωρινή προσωποπαγής θέση. Τέσσερις (4) θέ¬ 
σεις ΥΕ 16 προσωπικού καθαριότητας, στις οποίες εντάσ¬ 
σονται τέσσερις (4) προσωρινές προσωποπαγείς θέσεις. 

Οι παραπάνω αναφερόμενες ως προσωρινές - προσω¬ 
ποπαγείς θέσεις, καταργούνται με την καθ’ οιονδήποτε 
τρόπον αποχώρηση από την υπηρεσία των υπαλλήλων 
που τις κατέχουν. 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟ¬ 
ΝΟΥ 

Τρεις (3) θέσεις ΤΕ9 βρεφονηπιοκόμων. 

Δύο (2) θέσεις ΔΕ32 μαγείρων. 

Δύο (2) θέσεις ΔΕ29 οδηγών αυτοκινήτων. 

Δύο (2) θέσεις ΥΕ14 βοηθητικού προσωπικού μαγει¬ 
ριού. 

Δύο (2) θέσεις ΤΕ2 κοινωνικών λειτουργών. 

ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΟΥ 

Μία (1) θέση παιδιάτρου. 

Δύο (2) θέσεις εμψυχωτών. 

Άρθρο 4 

ΘΕΣΕΙΣ ΠΡΟΪΣΤΑΜΕΝΩΝ ΟΡΓΑΝΙΚΩΝ ΜΟΝΑΔΩΝ 

Οι Προϊστάμενοι των υπηρεσιών του Νομικού Προσώ¬ 
που «ΔΗΜΟΤΙΚΟΙ ΒΡΕΦΟΝΗΠΙΑΚΟΙ ΣΤΑΘΜΟΙ ΑΓΙΩΝ 
ΑΝΑΡΓΥΡΩΝ», επιλέγονται μεταξύ των μονίμων υπαλ¬ 
λήλων αυτού, σύμφωνα με τις ισχύουσες κάθε φορά 
διατάξεις, ως εξής: 

ΘΕΣΕΙΣ ΠΡΟΪΣΤΑΜΕΝΟΥ ΚΛΑΔΟΣ 


ΔΙΕΥΘΥΝΣΗ ΠΕΙ 


ΤΜΗΜΑ ΔΙΟΙΚ/ΚΩΝ& ΠΕ1ήΤΕ17ή 

ΟΙΚΟΝ. ΥΠΗΡΕΣΙΩΝ ΔΕΙ Διοικ.-Λογιστικού 

ΤΜΗΜΑ ΒΡΕΦΟΝΗΠΙΑΚΩΝ ΠΕ10 ή ΤΕ16 ή ΤΕ9 

ΣΤΑΘΜΩΝ 


Άρθρο 5 

1. Τα του διορισμού, των καθηκόντων, των περιορι¬ 
σμών, του χρόνου εργασίας, της αστικής ευθύνης, των 
δικαιωμάτων, των αδειών, των μεταβολών, της υπηρε¬ 
σιακής κατάστασης, των ειδικών αμοιβών, των πειθαρχι¬ 
κών αδικημάτων, των ποινών, της λύσης της υπαλληλικής 
σχέσης κ.λπ. καθενός των υπό του παρόντος Ο.Ε.Υ. 
προβλεπομένων υπαλλήλων, διέπονται από τις διατάξεις 
του Ν. 1188/81 «κώδικας καταστάσεως προσωπικού των 
ΟΤΑ», όπως αυτές ισχύουν κάθε φορά. 

2. Για την υπηρεσιακή κατάσταση του προσωπικού με 
σύμβαση εργασίας ιδιωτικού δικαίου, θα έχουν εφαρμο¬ 
γή οι διατάξεις του Π.Δ. 410/95 «κώδικας προσωπικού με 
σύμβαση εργασίας ιδιωτικού δικαίου του Δημοσίου, των 


ΟΤΑ και των λοιπών Ν.Π.Δ.Δ.», όπως αυτές ισχύουν κάθε 
φορά. 


Άρθρο 6 

Η κατανομή του προσωπικού γίνεται με απόφαση του 
Προέδρου του Διοικητικού Συμβουλίου, ανάλογα με τις 
υπηρεσιακές ανάγκες. 


Άρθρο 7 

Το Νομικό Πρόσωπο μπορεί να έχει εξωτερικούς συ¬ 
νεργάτες, με σύμβαση μίσθωσης έργου, των οποίων τα 
καθήκοντα και οι υποχρεώσεις αναφέρονται στον κανο¬ 
νισμό λειτουργίας και στη σύμβαση έργου. 

Άρθρο 8 

ΑΝΤΙΚΕΙΜΕΝΟ ΚΑΙ ΑΡΜΟΔΙΟΤΗΤΕΣ 
ΔΙΕΥΘΥΝΣΗΣ- ΤΜΗΜΑΤΩΝ ΚΑΙ ΓΡΑΦΕΙΩΝ 

1. ΔΙΕΥΘΥΝΣΗ ΔΗΜΟΤΙΚΩΝ ΒΡΕΦΟΝΗΠΙΑΚΩΝ ΣΤΑ¬ 
ΘΜΩΝ 

Στην αρμοδιότητα της Δ/νσης ανήκουν: 

1. Η εποπτεία και ο έλεγχος των τμημάτων και γρα¬ 
φείων που συγκροτούν τη Διεύθυνση. 

2. Ο συντονισμός,η κατεύθυνση και η παροχή των απα¬ 
ραίτητων οδηγιών, ανά τμήματα και γραφεία, για την 
άσκηση των αρμοδιοτήτων, σύμφωνα με τις διατάξεις του 
παρόντος οργανισμού και σχετικών νόμων και διαταγ¬ 
μάτων. 

3. Η συγκέντρωση, η παρακολούθηση και κοινοποίηση, 
στα αρμόδια τμήματα, των διαταγμάτων και των διοικη¬ 
τικών αποφάσεων, που κοινοποιούνται στο Νομικό Πρό¬ 
σωπο. 

4. Η τήρηση του εμπιστευτικού πρωτοκόλλου, εφόσον 
δεντο τηρεί ο Πρόεδρος. 

5. Η παραλαβή της εισερχόμενης αλληλογραφίας, ο 
χαρακτηρισμός της για την κατανομή, σύμφωνα με το 
περιεχόμενό της. 

6. Η άσκηση γενικής Διοικητικής εποπτείας στο προ¬ 
σωπικό του Νομικού Προσώπου, με οποιαδήποτε σχέση 
εργασίας και εισήγηση στον Πρόεδρο του Νομικού Προ¬ 
σώπου κάθε θέματος που αφορά την εν γένει κατάστασή 
του. 

7. Ο έλεγχος και η θεώρηση όλων των καταστάσεων 
πληρωμής του προσωπικού του Νομικού Προσώπου, των 
χρηματικών ενταλμάτων και λοιπών παραστατικών, πριν 
υπογραφούν από τον Πρόεδρο του Νομικού Προσώπου. 

8. Η παροχή οδηγιών για τη σύνταξη του προϋπολογι¬ 
σμού του Νομικού Προσώπου, η εποπτεία κατάρτισης 
του, καθώς και η επιμέλεια για τη σωστή εκτέλεση του και 
η υπόδειξη, όταν παρίσταται ανάγκη, των απαραίτητων 
ενεργειών για την εξασφάλιση των εσόδων ή τη συγκρά¬ 
τηση δαπανών, χωρίς να εμποδίζεται ο σκοπός του Νομι¬ 
κού Προσώπου. 

9. Η υπογραφή κάθε βεβαιωτικού σημειώματος για τα 
έσοδα του Νομικού Προσώπου. 

10. Η μεταβίβαση κάθε νομικού θέματος στη Νομική 
Υπηρεσία του Δήμου, καθώς και τεχνικών θεμάτων στη 
Δ/νση Τεχνικών Υπηρεσιών του Δήμου. 

10. Η συνεργασία με το τμήμα Υγείας και Πρόνοιας του 
Δήμου, για θέματα υγείας των νηπίωντων Σταθμών και για 
τα κοινωνικά προβλήματα αυτών και των οικογενειών 
τους. 

ΤΜΗΜΑΤΑ 

Α'. ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗΡΕΣΙΩΝ 

Στην αρμοδιότητα του τμήματος ανήκουν: 

1. Η εποπτεία και ο έλεγχος των γραφείων που συγκρο¬ 
τούν το τμήμα. 

2. Ο συντονισμός,η καθοδήγηση και η παροχή των απα¬ 
ραίτητων οδηγιών στα γραφεία του τμήματος, για την 
άσκηση των αρμοδιοτήτων. 

3. Ο έλεγχος, η θεώρηση όλων των εγγράφων και η 
ευθύνη για τη νομιμότητα και πληρότητα αυτών, πριν τη 
διαβίβαση τους στη διεύθυνση για τελική υπογραφή. 

4. Η μέριμνα και η ευθύνη για τη σύννομη, ορθή και 
ταχεία διεκπεραίωση των υποθέσεων των αρμοδιοτήτων 
του τμήματος. 

5. Η εισήγηση για τη λήψη μέτρων για την εύρυθμη και 
ομαλή λειτουργία των τμημάτων. 

6. Η ενημέρωση του γραφείου προσωπικού για τις ημε¬ 
ρήσιες παρουσίες του προσωπικού του τμήματος. 

Β'. ΒΡΕΦΟΝΗΠΙΑΚΩΝ ΣΤΑΘΜΩΝ 

Στην αρμοδιότητα του τμήματος ανήκουν: 

1. Η εποπτεία και ο έλεγχος των γραφείων που συγκρο¬ 
τούντο τμήμα. 

2. Ο συντονισμός,η καθοδήγηση και η παροχή των απα¬ 
ραίτητων οδηγιών στα γραφεία του τμήματος για την 
άσκηση αρμοδιοτήτων. 

3. Ο έλεγχος, η θεώρηση όλων των εγγράφων και η 
ευθύνη για τη νομιμότητα και πληρότητα αυτών, πριν τη 
διαβίβαση τους στη διεύθυνση για τελική υπογραφή. 

4. Η μέριμνα και η ευθύνη για τη σύννομη, ορθή και τα¬ 
χεία διεκπεραίωση των υποθέσεων των αρμοδιοτήτων 
του τμήματος. 

5. Η εισήγηση για τη λήψη μέτρων για την εύρυθμη και 
ομαλή λειτουργία των τμημάτων. 

6. Η ενημέρωση του γραφείου προσωπικού για τις ημε¬ 
ρήσιες παρουσίες του προσωπικού του τμήματος. 

7.0 προγραμματισμός, ο συντονισμός, η οργάνωση και 
η εποπτεία της πορείας του παιδαγωγικού έργου, σε 
συνεργασία με το γραφείο παιδαγωγικών δραστηριοτή¬ 
των και τους επιστημονικούς συνεργάτες. 

8 Η σύνταξη υποδείγματος μηνιαίου διαιτολογίου, σε 
συνεργασία με τον παιδίατρο και η επιμέλεια της σωστής 
διατροφής των παιδιών, σε συνεργασία με το γραφείο 
παιδικών δραστηριοτήτων και το γραφείο λοιπών εργα¬ 
σιών. 

9. Ο προγραμματισμός και η εποπτεία της καθαριότη¬ 
τας των εσωτερικών και εξωτερικών χώρων των Σταθμών, 
σε συνεργασία με το γραφείο λοιπών εργασιών. 

10. Η οργάνωση και η διαμόρφωση των χώρων, σύμφω¬ 
να με τις παιδαγωγικές ανάγκες, σε συνεργασία με το 
γραφείο παιδαγωγικών δραστηριοτήτων. 

11.0 εμπλουτισμός των παιδαγωγικών δυνατοτήτων 
απασχόλησης των παιδιών με παιδαγωγικά υλικά, παιχνί¬ 
δια και βιβλία, σύμφωνα με τις βασικές παιδαγωγικές 
προδιαγραφές και σε συνεργασία με το γραφείο παι¬ 
δαγωγικών δραστηριοτήτων. 

12. Η εποπτεία της εξέλιξης των παιδιών μέσω των φύλ¬ 
λων παρατήρησης, τα οποία συμπληρώνουν οι παιδαγω¬ 
γοί κάθε τρίμηνο. 

13. Η διοργάνωση των τακτικών και έκτακτων συναντή¬ 
σεων παιδαγωγών και γονέων,σύμφωνα με τις αρχές της 
τακτικής ενημέρωσης των γονέων και όταν προκύψει 
ανάγκη ή πρόβλημα. 

14. Η διοργάνωση εορταστικών, ενημερωτικών και πο¬ 


λιτιστικών εκδηλώσεων, σύμφωνα με τις βασικές παιδα¬ 
γωγικές αρχές και σε συνεργασία με τους παιδαγωγούς 
και τους επιστημονικούς συνεργάτες. 

15. Η προβολή του παιδαγωγικού έργου και της εικόνας 
των Βρεφονηπιακών Σταθμών, μέσα από σύγχρονες με¬ 
θόδους επικοινωνίας και προβολής, όπως η προβολή 
μέσω ηλεκτρονικής και έντυπης ενημέρωσης ή δημιουρ¬ 
γία εντύπων των Βρεφονηπιακών Σταθμών κ.λ.π. όπως 
και μέσα από κάθε ενημερωτική, εορταστική και πολιτι¬ 
στική εκδήλωση των Βρεφονηπιακών Σταθμών. 

ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕ¬ 
ΣΙΩΝ 

Α. Γραφείο Διοικητικού 

Στην αρμοδιότητα του γραφείου ανήκουν: 

1. Η εφαρμογή της ισχύουσας κάθε φορά νομοθεσίας, 
σχετικά με την υπηρεσιακή κατάσταση του πόσης φύ- 
σεως προσωπικού του Νομικού Προσώπου. 

2. Η τήρηση των μητρώων, των ατομικών φακέλων και 
ευρετηρίωντου προσωπικού του Νομικού Προσώπου, με 
οποιαδήποτε θέση εργασίας, των συνταξιούχων καθώς 
και των δελτίων παρουσίας τους και η φροντίδα για τη 
συνεχή παρακολούθηση και η ενημέρωσή τους. 

3. Η σύνταξη κατά νόμο των πινάκων αρχαιότητας των 
υπαλλήλων του Νομικού Προσώπου. 

4. Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των με¬ 
ταβολών εγκαίρως στο αρμόδιο γραφείο. 

5. Η διεξαγωγή όλων εκείνων των διαδικασιών που είναι 
απαραίτητες για την πρόσληψη Προσωπικού, τις προα¬ 
γωγές, απολύσεις, παραιτήσεις, αποσπάσεις, μετατά¬ 
ξεις, συντάξεις, χορήγηση αδειών, πειθαρχικές υποθέ¬ 
σεις και η κοινοποίησή τους στο τμήμα λογιστικού. 

6. Η έκδοση πιστοποιητικών υπηρεσιακών μεταβολών 
για κάθε χρήση. 

7. Η έκδοση εγκυκλίων Προέδρου του Νομικού Προσώ¬ 
που, που ρυθμίζουν τα εσωτερικά λειτουργικά προβλή¬ 
ματα των υπηρεσιών. 

8. Η παρακολούθηση του πειθαρχικού δικαίου που κάθε 
φορά ισχύει για το προσωπικό του Νομικού Προσώπου 
και η ενημέρωση, σχετικά, του Προέδρου. 

9. Η σύνταξη του σχεδίου πρότασης Οργανισμού Εσω¬ 
τερικής Υπηρεσίας του Νομικού Προσώπου, προκειμέ- 
νου να τεθεί υπόψη του Σωματείου των εργαζομένων,για 
να εκφράσει τη γνώμη του, πριν διαβιβασθεί στο Διοικη¬ 
τικό Συμβούλιο για έγκριση. 

10. Η παραλαβή, από τους προϊσταμένους των τμημά¬ 
των, των ημερήσιων δελτίων προσέλευσης και αναχώ¬ 
ρησης του προσωπικού του Νομικού Προσώπου, για τη 
συνεχή παρακολούθηση και ενημέρωσή τους. 

11. Η συνεργασία με τον Πρόεδρο του Νομικού Προ¬ 
σώπου για την κατάρτιση των θεμάτων της ημερήσιας 
διάταξης του Διοικητικού Συμβουλίου και η επιμέλεια, 
με ευθύνη του, για την κοινοποίηση αυτών στους Συμ¬ 
βούλους, κατά τις κείμενες διατάξεις των συνεδριάσεων. 

12. Η επιμέλεια για την προετοιμασία των αποφάσεων 
των πιο πάνω οργάνων. 

13. Η τήρηση των πρακτικών των συνεδριάσεων του Δι¬ 
οικητικού Συμβουλίου. 

14. Η υποβολή αντιγράφων των αποφάσεων του Διοι¬ 
κητικού Συμβουλίου στην αρμόδια Διοικητική Αρχή ή 
στο Δημοτικό Συμβούλιο, αναλόγως του θέματος, για 
έγκριση. 

15. Η διαβίβαση,στις αρμόδιες υπηρεσίες του Νομικού 

Προσώπου ή του Δήμου, αποφάσεων σχετικών με το 
αντικείμενο αρμοδιότητάςτους. 

16. Η τήρηση ευρετηρίου αποφάσεων του Διοικητικού 
Συμβουλίου και εγκριτικών ή μη αποφάσεων της Διοικη¬ 
τικής Αρχής. 

17. Η παραλαβή και η αυθημερόν πρωτοκόλληση, ευ- 
ρετηρίαση και συσχέτιση των πάσης φύσεως εισερχο¬ 
μένων εγγράφων. 

18. Η έγκαιρη διανομή,στις διευθύνσεις, τα τμήματα 
και τα γραφεία, των εγγράφων προς ενέργεια και η τή¬ 
ρηση των πρωτοτύπων στο αρχείο. 

19. Η παραλαβή και η ταξινόμηση των προοριζομένων 
για αρχειοθέτηση εγγράφων. 

20. Η διεκπεραίωση κάθε εισερχομένου ή εξερχόμενου 
εγγράφου και η τήρηση των σχετικών βιβλίων παράδο¬ 
σης. 

21. Η τήρηση του γενικού αρχείου του Νομικού Προσώ¬ 
που και η εισήγηση για την καταστροφή του θεωρούμε¬ 
νου σαν άχρηστου, όταν απαιτείται. 

22. Η τήρηση του αρχείου όλων των διευθύνσεων του 
Νομικού Προσώπου καθώς και του αρχείου της Εφημερί¬ 
δας της Κυβερνήσεως. 

23. Η μέριμνα για την τοιχοκόλληση και κοινοποίηση 
των διακηρύξεων των δημοπρασιών, των εγγράφων και 
των πιστοποιητικών διαφόρων αρχών. 

Β. Γραφείο Λογιστηρίου, Προμηθειών και Διαχείρισης 
υλικού. 

Στην αρμοδιότητά του ανήκουν: 

1. Η ευθύνη κάθε εισφοράς και εισόδου του Νομικού 
Προσώπου. 

2. Η έκδοση των βεβαιωτικών σημειωμάτωντων οίκοθεν 
εισπράξεων των υπόχρεων, όταν αυτό απαιτείται. 

3 Η επιμέλεια της εκκαθάρισης και εντολής πληρωμής 
κάθε δαπάνης του Νομικού Προσώπου. 

4. Ο έλεγχος των προβλεπομένων από το Νόμο δικαιο- 
λογητικών κάθε δαπάνης. 

5.0 έλεγχος της διαπίστωσης της ύπαρξης σχετικής πί¬ 
στωσης για την πληρωμή της δαπάνης. 

6. Η αναγνώριση των πιστωτώντου Νομικού Προσώπου 
με την προσυπογραφή των πράξεων εκκαθάρισης, ανα¬ 
γνώρισης και έκδοσης των οικείων χρηματικών ενταλμά¬ 
των, μέσα στις πιστώσεις του προϋπολογισμού. 

7. Η καταχώρηση των ενταλμάτων στα οικεία βιβλία και 
η αποστολή τους στο ταμείο για εξόφληση. 

8. Η τήρηση των από του Νόμου προβλεπομένων βι¬ 
βλίων. 

9. Η σύνταξη μισθοδοτικών καταστάσεων όλου του 
προσωπικού του Νομικού Προσώπου, η μέριμνα για την 
τακτική και έγκαιρη πληρωμή των πάσης φύσεως αποδο¬ 
χών όλων των μισθωτών του Νομικού Προσώπου και η 
εκτέλεση κάθε εργασίας που έχει σχέση με την ασφάλιση 
τους. 

10. Η επιμέλεια για την παρακράτηση και απόδοση των 
προστίμων που επιβάλλονται στο προσωπικό,καθώς και 
η συνεργασία του με το γραφείο προσωπικού, για κάθε 
θέμα που αφορά τους εργαζόμενους. 

11. Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του Νομικού Προ¬ 
σώπου και τη λειτουργία των Παιδικών Σταθμών, με την 
άμεση επίβλεψη του Προϊσταμένου του τμήματος και 
του Διευθυντού. 

12. Η επιμέλεια της έγκαιρης και κανονικής παραλα¬ 
βής, από την αρμόδια επιτροπή, κάθε προμήθειας και η 


ευθύνη παράδοσης αυτών στην αποθήκη των Παιδικών 
Σταθμών, ανάλογα με τις ανάγκες τους, δυνάμει αποδει¬ 
κτικών παραλαβής των υπευθύνων, για τη διαφύλαξη 
αυτών. 

13. Η σύνταξη σχεδίων προϋπολογισμού - απολογι¬ 
σμού, προκειμένου να τεθεί υπόψη των προϊσταμένων 
του τμήματος και της διεύθυνσης, πριν διαβιβασθεί στο 
Δ.Σ. 

14. Η εκτέλεση κάθε εργασίας που αφορά θέματα 
προϋπολογισμού και η πορεία παρακολούθησής του και 
η σύνταξη σχετικής εισήγησης για αναμόρφωσή του, 
όπου και όταν παρίσταται ανάγκη. 

15. Η επιμέλεια της σύνταξης αιτιολογημένης έκθεσης 
επί του απολογισμού εσόδων και εξόδων. 

16. Η συγκέντρωση κάθε κινητής και ακίνητης περιου¬ 
σίας του Νομικού Προσώπου, καθώς και η περιφρού¬ 
ρηση των δικαιωμάτων κυριότητας, νομής και κατοχής 
από το Νομικό Πρόσωπο της ακίνητης περιουσίας, με 
τη συνεργασία της Νομικής Υπηρεσίας του Δήμου, εάν 
υφίσταται. 

17. Η τήρηση αρχείου κληροδοτημάτων και δωρεώντου 
Νομικού Προσώπου. 

ΤΜΗΜΑ ΒΡΕΦΟΝΗΠΙΑΚΩΝ ΣΤΑΘΜΩΝ 

Γιατην καλύτερη λειτουργία του τμήματος θα ορίζεται, 
με απόφαση του Διοικητικού Συμβουλίου του Νομικού 
Προσώπου, για κάθε Παιδικό Σταθμό, υπεύθυνος υπάλ¬ 
ληλος από το παιδαγωγικό προσωπικό, ο οποίος θα έχει 
τη γενική επίβλεψη της λειτουργίας και την εποπτεία του 
προσωπικού του Σταθμού. 

Α. Γ ραφείο παιδαγωγικών δραστηριοτήτων και εργα¬ 
σιών. 

Στην αρμοδιότητα του γραφείου ανήκουν: 

1. Η σωστή ψυχοσωματική υγεία και ψυχοκινητική εξέ¬ 
λιξη των παιδιών, με πραγματοποίηση προγραμμάτων, 
ανάλογα με τις ηλικίες τους. 

2. Η εισήγηση στη Δ/νση ή στο Τμήμα για τον έγκαιρο 
εφοδιασμό των αιθουσών, μετά απαραίτητα - απαιτούμέ¬ 
να είδη. 

3. Ο σχεδιασμός του προσχολικού προγράμματος και 
η φροντίδα για την απασχόληση των παιδιών, σύμφωνα 
με το απαιτούμενο πρόγραμμα. 

4. Η ευθύνη για τα εποπτικά μέσα διδασκαλίας, το 
εκπαιδευτικό υλικό και γενικά κάθε υλικό που έχει παρα- 
ληφθεί. 

5. Η διανομή του φαγητού στα παιδιά και η φροντίδα 
τους κατά την ώρα του φαγητού. 

6. Η φροντίδα για την ανάπτυξη των παιδιών. 

7. Η διατήρηση της επαφής με τους γονείς και η ενη¬ 
μέρωσή τους για τη συμπεριφορά και την. 

8. Η τήρηση μητρώου βρεφών και νηπίων. 

9. Η ενημέρωση του τμηματάρχη για την καθημερινή 
παρουσία των παιδιών του Παιδικού Σταθμού. 

Β) Γ ραφείο λοιπών εργασιών 

Στην αρμοδιότητα του γραφείου ανήκουν: 

α) Εργασίες μαγειρείων 

1. Η φροντίδα και η παραλαβή από το γραφείο προμη¬ 
θειών και διαχείρισης της αναγκαίας ποσότητας τροφί¬ 
μων. 

2. Η υπογραφή των σχετικών δελτίων εξαγωγής υλικού. 

3. Η ευθύνη για την επιμελημένη και έγκαιρη παρα¬ 
σκευή του φαγητού, σύμφωνα με το ισχύον ποσοτολόγιο 
και διαιτολόγιο. 

4. Η φροντίδα για την έγκαιρη τακτοποίηση των προ- 

μηθευομένων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και η μέριμνα για τη 
διατήρηση της τάξης και της καθαριότητας του χώρου 
αυτού. 

5. Η φροντίδα γιατηνπροετοιμασίατου φαγητού, το σερ¬ 
βίρισμα του προγεύματος και του γεύματος των παιδιών. 

6. Η φροντίδα για το πλύσιμο όλων των μαγειρικών 
σκευών και η τακτοποίησή τους. 

7. Η ευθύνη για τα μαγειρικά σκεύη και λοιπά είδη 
εστιάσεως, καθώς και της καλής συντήρησης και καθα¬ 
ριότητας αυτών και του χώρου μαγειριού. 

β) Εργασίες καθαριότητας 

1. Η ευθύνη για την καθαριότητα των εσωτερικών και 
εξωτερικών χώρων των Παιδικών Σταθμών. 

2. Η παραλαβή υλικών καθαριότητας από τον υπεύθυνο 
του Σταθμού και η υπογραφή σχετικού δελτίου εξαγωγής. 

3. Η ευθύνη για την παραλαβή του ιματισμού των Παι¬ 
δικών Σταθμών, την καλή συντήρηση, την καθαριότητα 
και τη φύλαξη αυτών στον κατάλληλο χώρο. 

4. Η φροντίδα για την τακτοποίηση των κρεβατιών και 
τη συχνή αλλαγή σεντονιών. 

5. Η εκτέλεση κάθε εργασίας που ανατίθεται από τον 
υπεύθυνο ή τον προϊστάμενο του τμήματος. 

γ) Εργασίες μεταφοράς νηπίων και βρεφών 

1. Η ευθύνη για την ασφαλή μεταφορά των φιλοξενου- 
μένων παιδιών προς και από το Σταθμό. 

2. Η καλή συντήρηση και καθαριότητα των αυτοκινήτων 
των Σταθμών. 

3. Η σχολαστική τήρηση του κώδικα οδικής κυκλοφο¬ 
ρίας και των όρων για την ασφαλή μεταφορά των παιδιών. 

4. Η εκτέλεση εξωτερικών εργασιών του Νομικού Προ¬ 
σώπου, στο μεσοδιάστημα των μεταφορών 

Άρθρο 9 

Πέρα των αρμοδιοτήτων και αντικειμένων κάθε υπηρε¬ 
σίας που αναφέρονται στο άρθρο 8 του παρόντος, ανή¬ 
κουν και όλα τα συναφή, όπως και όσα θα ανατίθενται με 
απόφαση του Προέδρου του Νομικού Προσώπου. 

Άρθρο 10 

Θέματα που αναφέρονται στη λειτουργία των ΔΗΜΟ¬ 
ΤΙΚΩΝ ΒΡΕΦΟΝΗΠΙΑΚΩΝ ΣΤΑΘΜΩΝ ΑΓΙΩΝ ΑΝΑΡΓΥ¬ 
ΡΩΝ και δεν περιλαμβάνονται στον παρόντα Ο.Ε.Υ. ρυ¬ 
θμίζονται με αποφάσεις του Διοικητικού Συμβουλίου του 
Νομικού Προσώπου, είτε δια του κανονισμού λειτουργίας 
αυτού. 

Άρθρο 11 

Από την έγκριση του παρόντος Ο.Ε.Υ. προκαλείται 
δαπάνη σε βάρος του προϋπολογισμού του Νομικού 
Προσώπου «ΔΗΜΟΤΙΚΟΙ ΒΡΕΦΟΝΗΠΙΑΚΟΙ ΣΤΑΘΜΟΙ 
ΑΓΙΩΝ ΑΝΑΡΓΥΡΩΝ», ύψους 410.000.000 δρχ. περίπου 
για το τρέχον οικ. έτος και για κάθε ένα από τα επόμενα 
οικ. έτη. 

Άρθρο 12 

Ο παρών οργανισμός ισχύει και γίνεται εκτελεστός από 
τη δημοσίευσή του στη Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2000 

Με εντολή Γ εν. Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΛΑ ΠΑΝΑΓΙΩΤΟΥ 


Αριθ. 08/Δ.Τ.Α./13303 (2) 

Έγκριση του Οργανισμού Εσωτερικής Υπηρεσίας του 
«Α' Δημοτικού Παιδικού Σταθμού Δήμου Γλυκών Νε¬ 
ρών» Ν. Αττικής. 

Ο ΓΕΝΙΚΟΣ ΓΡΑΜΑΤΕΑΣ ΠΕΡΙΦΕΡΕΙΑΣ 

ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκε με τις όμοιες του άρθρου 8 παρ. 5 του 
Ν. 2307/95. 

2. Τις διατάξεις του άρθρου 8 του Ν. 2503/97. 

3. Τις αριθ. 114/99 και 5/2000 αποφάσεις του Δημοτι¬ 
κού Συμβουλίου Δήμου Γλυκών Νερών, με την οποία 
εγκρίνει τον Ο.Ε.Υ. του Ν.Π.Δ.Δ. «Α'Δημοτικός Παιδικός 
Σταθμός Γλυκών Νερών». 

4. Τη σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής, που διατυπώθη¬ 
κε στο 9/2000 πρακτικό του. 

5. Τα στοιχεία του οικείου φακέλου. 

6. Τις ρυθμίσεις του άρθρου 29Ατου Ν. 1558/85, που 
προστέθηκε με το άρθρο 27 του Ν. 2081/92. 

7. Την αριθμ. 08/ΔΤΑ/2509/97 απόφαση του Γενικού 
Γ ραμματέα της Περιφέρειας Αττικής για μεταβίβαση 
εξουσίας υπογραφής εγγράφων με εντολή «Γενικού 
Γ ραμματέα Περιφέρειας» στον Προϊστάμενο της Δ/νσης 
Τοπ. Αυτ/σης & Δ/σης Ανατ. Αττικής, αποφασίζουμε: 

Εγκρίνουμε τις αριθ. 114/99 και 5/2000 αποφάσεις του 
Δημοτικού Συμβουλίου Δήμου Γλυκών Νερών, που αφο¬ 
ρά την ψήφιση του ΟΕΥ του Ν.Π.Δ.Δ. του Δήμου με την 
επωνυμία «Α' ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΓΛΥ¬ 
ΚΩΝ ΝΕΡΩΝ», ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
Α' ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ 
ΔΗΜΟΥ ΓΛΥΚΩΝ ΝΕΡΩΝ 

ΑΡΘΡΟ 1 

Το νεοσυσταθέν Ν.Π.Δ.Δ. Δήμου Γλυκών Νερών έχει 
τίτλο «Α' ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΓΛΥΚΩΝ ΝΕ¬ 
ΡΩΝ». 

ΑΡΘΡΟ 2 

Σκοπός του Α' ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ ΓΛΥ¬ 
ΚΩΝ ΝΕΡΩΝ είναι να παρέχει αγωγή στα παιδιά της προ- 
σχολικής ηλικίας ώστε: 

α) να τα βοηθήσει να ενταχθούν ομαλά στο Δημοτικό 
Σχολείο, 

β) να τα βοηθήσει να αναπτυχθούν ολόπλευρα σωματι¬ 
κά, νοητικά, συναισθηματικά και κοινωνικά, 

γ) να εξαλείψει κατά το δυνατό, τις διαφορές που προ¬ 
κύπτουν από το πολιτιστικό - οικονομικό - μορφωτικό επί¬ 
πεδο των γονέων τους (παιδιά εργαζομένων, κύρια των 
οικονομικά ασθενέστερων στρωμάτων). Δηλαδή: να πα¬ 
ρέχει αντισταθμιστική αγωγή. 

ΑΡΘΡΟ 3 

Η υπηρεσίατου Ν.Π. υπάτην επωνυμία «Α'ΔΗΜΟΤΙΚΟΣ 
ΠΑΙΔΙΚΟΣ ΣΤΑΘΜΟΣ ΓΛΥΚΩΝ ΝΕΡΩΝ» συγκροτείται 
σε Δ/ΝΣΗ ΠΑΙΔΙΚΟΥ ΚΑΙ ΒΡΕΦΟΝΗΠΙΑΚΟΥ ΣΤΑΘΜΟΥ 
με τα παρακάτω τμήματα και αυτοτελή γραφεία. 

ΑΡΘΡΟ 4 

Η Δ/νση συγκροτείται σε: 

1. Τμήματα Παιδικού Σταθμού 

2. Τμήματα Βρεφονηπιακού Σταθμού 

3. Τμήματα Διοικητικής Στήριξης. 

1. Στη Δ/νση λειτουργούν 
Α) Γραφείο Δ/ντή 

Β) Γ ραφείο Μελετών - Εποπτείας 

Στο τμήμα Παιδικού Σταθμού 

Α) Γ ραφείο Παιδαγωγών - Βοηθών Παιδαγωγών 

Β) Γ ραφείο Μαγείρων και καθαριότητας 

Στο τμήμα Βρεφονηπιακών Σταθμών 

Α) Γ ραφείο Παιδαγωγών - Βρεφονηπιοκόμων 

Β) Γ ραφείο Μαγείρων και καθαριότητας 

2. Στο τμήμα Διοικητικής Στήριξης λειτουργούν: 

Α) Γ ραφείο Διοικητικού Συμβουλίου 

Β) Γ ραφείο Διοίκησης - Προσωπικού 
Γ) Γ ραφείο Διαχείρισης. 

ΑΡΘΡΟ 5 

ΘΕΣΕΙΣ ΠΡΟΣΩΠΙΚΟΥ 

Οι οργανικές θέσεις του προσωπικού του Α' Δημοτικού 
Παιδικού Σταθμού Γλυκών Νερών είναι οι εξής: 

1. Μία (1) θέση κλάδου ΠΕ10 Νηπιαγωγών. 

2. Έξι (6) θέσεις κλάδου ΤΕ9 Βρεφονηπιοκόμων 

3. Τέσσερις (4) Θέσεις κλάδου ΔΕ8 Βοηθών Παιδαγωγών 

4. Δύο (2) θέσεις κλάδου ΔΕΙ Διοικητικού-Διαχειριστής 

5. Δύο (2) θέσεις κλάδου ΔΕ32 Μαγείρων 

6. Τρεις (3) θέσεις κλάδου ΥΕ14 Βοηθός Μαγείρου - 
Τραπεζοκόμος 

7. Τρεις (3) θέσεις κλάδου ΥΕ16 Προσωπικού Καθαριό¬ 
τητας Βοηθητικών Εργασιών 

8. Μία (1) θέση κλάδου ΔΕ29 Οδηγού. 

Εκτός των ανωτέρω, στον παρόντα Ο.Ε.Υ. προβλέπο- 
νται και οι ακόλουθες προσωρινές προσωποπαγείς θέ¬ 
σεις του προσωπικού, που μετατάχθηκε αυτοδικαίως 
στον Α' Δημοτικό Παιδικό Σταθμό Γλυκών Νερών, με τις 
διατάξεις του άρθρου 26 του Δ.Κ.Κ. όπως τροποποιήθη¬ 
κε με το άρθρο 9 παρ.7 του Ν.2503/97 

1. Μία (1) θέση κλάδου ΠΕ10 Νηπιαγωγών που κατέχε- 
ται από την Κραβαρίτη - Μιχαλοπούλου Κυριακή. 

2. Μία (1) θέση κλάδου ΤΕ9 Βρεφονηπιοκόμων που κα- 
τέχεται από την Ροιδάκη - Τσιριγώτη Βασιλική. 

3. Μία (1) θέση κλάδου ΥΕ14 Μαγείρισσας που κατέχε- 
ται από την Κατσούλη Ευαγγελία. 

4. Δύο (2) θέσεις κλάδου ΥΕ16 Βοηθητικών Εργασιών 
που κατέχονται από την Καταίδη Αικατερίνη και Μαρα¬ 
γκού Λαμπρινή. 

Οι ανωτέρω προσωρινές προσωποπαγείς θέσεις κα- 
ταργούνται με την κατά οποιονδήποτε τρόπο αποχώρηση 
από την υπηρεσία των υπαλλήλων που τις κατέχουν. 

Προσόντα διορισμού στις ανωτέρω θέσεις είναι τα ορι¬ 
ζόμενα από τις διατάξεις του Π.Δ. 22/90, 379/87 και την 
ισχύουσα για τους Ο.Τ.Α νομοθεσία. 

ΘΕΣΕΙΣ ΕΠΟΧΙΑΚΟΥ ΠΡΟΣΩΠΙΚΟΥ 

1. Τέσσερις (4) Θέσεις ΔΕ8 Βοηθών Παιδαγωγών και 
Βοηθών Βρεφονηπιοκόμων - Παιδαγωγών. 

2. Δύο (2) Θέσεις ΥΕ16 Προσωπικού Καθαριότητας 

3. Μία (1) Θέση ΔΕ32 Μαγείρων και ΥΕ14 Βοηθών Μα¬ 
γείρου. 

ΑΡΘΡΟ 6 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

1. Ο Δ/ντήςτου Α'Δημοτικού Παιδικού Σταθμού Γλυκών 
Νερών ορίζεται από τον κλάδο ΠΕ10 Νηπιαγωγών ή του 


κλάδου ΤΕ9 Βρεφονηπιοκομίας, με απόφαση του Υπηρε¬ 
σιακού Συμβουλίου. 

Σε περίπτωση που δεν έχει ορισθεί από το Υπηρεσιακό 
Συμβούλιο, εφαρμόζονται οι διατάξεις περί αναπλήρω- 
σης προϊσταμένων άρθρο 39 Ν 2190/94. 

2. Προϊστάμενος του κάθε τμήματος ορίζεται ως εξής: 

1 .Τμήμα Παιδικού Σταθμού κλάδου ΠΕ (Νηπιαγωγών) ή 
ΤΕ9. 

2. Τμήμα Βρεφονηπιακού Σταθμού κλάδου ΤΕ9 

3. Τμήμα Διοικητικής Στήριξης ορίζεται από τον κλάδο 
ΔΕΙ. 

Οι Προϊστάμενοι των ανωτέρων τμημάτων ορίζονται με 
απόφαση Υπηρεσιακού Συμβουλίου. Σε περίπτωση που 
δεν έχει ορισθεί εφαρμόζονται οι διατάξεις για αναπλή- 
ρωση προϊσταμένων άρθρο 36 Ν 2190/94. 

ΑΡΘΡΟ 7 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΣΩΠΙΚΟΥ 

Α. ΔΙΕΥΘΥΝΤΡΙΑ ΠΑΙΔΙΚΟΥ & ΒΡΕΦΟΝΗΠΙΑΚΟΥ 
ΣΤΑΘΜΟΥ 

1. Είναι υπεύθυνη για την εύρυθμη λειτουργία του Παι¬ 
δικού Σταθμού και την τήρηση του εκπαιδευτικού προ¬ 
γράμματος. 

2. Μεριμνά για την πιστή εφαρμογή του κανονισμού λει¬ 
τουργίας του Παιδικού Σταθμού και για την εκτέλεση των 
αποφάσεωντου Διοικητικού Συμβουλίου. 

3. Φροντίζει για την εσωτερική τάξη του Σταθμού και για 
κάθε σημειούμενη παράβαση, υποχρεούται ν’ αναφέρε- 
ται στον Πρόεδρο του Διοικητικού Συμβουλίου. 

4. Προίσταταιόλωντων υπαλλήλωντου Παιδικού Σταθ¬ 
μού, εποπτεύει για την σωστή εκτέλεση των καθηκόντων 
τους και συντονίζει το έργο τους ανάλογα με τις ανάγκες, 
που ανακύπτουν κάθε φορά. 

5. Συγκαλεί το προσωπικό του Σταθμού για ενημέρωση 
καθοδήγηση και προγραμματισμό δραστηριοτήτων υπο¬ 
χρεωτικά με την έναρξη λειτουργίας του Σταθμού και 
όποτε κριθεί αναγκαία. 

6. Συγκαλεί συγκέντρωση γονέων τουλάχιστον μία φο¬ 
ρά το χρόνο ύστερα από απόφαση Διοικητικού Συμβου¬ 
λίου. Στην συγκέντρωση παρευρίσκονται εκτός από τον 
ίδιο, ο Πρόεδρος και τα μέλη του Διοικητικού Συμβουλίου 
και το παιδαγωγικό προσωπικό. Σκοπός της συγκέντρω¬ 
σης είναι η ενημέρωση των γονέων για ζητήματα που 
αφορούν τα παιδιά και τη λειτουργία του Σταθμού. 

7. Φροντίζει για την υγιεινή κατάσταση των παιδιών και 
μεριμνά για την σωματική τους ακεραιότητα, ενημερώνο¬ 
ντας άμεσα τους γονείς τους σε περίπτωση ατυχήματος. 

8. Κατευθύνει το προσωπικό καθαριότητας - βοηθη¬ 
τικών εργασιών ως προς τη σωματική καθαριότητα των 
νηπίων, επιβλέπει την καθαριότητα του Σταθμού και φρο¬ 
ντίζει για την έγκαιρη παρασκευή του φαγητού και επο¬ 
πτεύει την κανονική διανομή του. 

9. Συνεργάζεται με το διαχειριστή για την κατάρτιση του 
προϋπολογισμού, για τις προμήθειες και τις άλλες δαπά¬ 
νες που απαιτούνται για την λειτουργία του Σταθμού. 

10. Επιμελείται για τον εφοδιασμό του Σταθμού των 
αναγκαίων τροφίμων και λοιπών ειδών και υλικών, καθώς 
για την καλή φύλαξη, συντήρηση και διάθεση αυτών. Υπο¬ 
γράφει τα δελτία εισαγωγής - εξαγωγής υλικού. 

11. Καταρτίζει το πρόγραμμα διατροφής σύμφωνα με 
τις σύγχρονες παιδιατρικές απόψεις για την υγιεινή δια¬ 
τροφή των παιδιών, όπως προβλέπεται στο άρθρο 15 του 
κανονισμού λειτουργίας. 

12. Συντάσσει και διεκπεραιώνει την αλληλογραφία του 
Σταθμού και φροντίζει για την αρχειοθέτηση των εγγρά¬ 
φων, τηρεί Δε την σφραγίδα του Σταθμού. 

13. Δέχεται και πρωτοκολλά τις αιτήσεις των γονέων για 
την εγγραφή των παιδιών στον Σταθμό και ενημερώνει 
τον Πρόεδρο του Δ.Σ. για την διαγραφή των παιδιών. 

14. Κρατείτο κλειδιά του Σταθμού και της αποθήκης. 

15. Τηρεί και ενημερώνει καθημερινά τα βιβλία: α) Βι¬ 
βλίο Παρουσίας Προσωπικού και β) Βιβλίο Πρωτοκόλλου. 

16. Παρίσταται στις συνεδριάσεις του Δ. Συμβουλίου 
του Νομικού Προσώπου. 

17. Ο έλεγχος και η θεώρηση όλων των καταστάσεων 
πληρωμής του προσωπικού του Νομ. Προσώπου, των 
Χρημ. Εντ/των και λοιπών παραστατικών πριν υπογρα- 
φούν από τον Πρόεδρο του Ν. Προσώπου. 

18. Η παροχή οδηγιών για την σύνταξη του προϋπολο¬ 
γισμού του Νομικού Προσώπου, η εποπτεία κατάρτισης 
του καθώς και η επιμέλεια για την σωστή εκτέλεση του. 

Β. ΤΜΗΜΑΤΑ ΠΡΟΣΧΟΛΙΚΗΣ ΑΓΩΓΗΣ 

Καθήκοντα προϊσταμένου τμήματος προσχολικής αγω¬ 
γής· 

Είναι υπεύθυνος: 

1. Για την εύρυθμη λειτουργία του τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με τους Βρεφονηπιο¬ 
κόμους. 

3. Εποπτεύει όλο το προσωπικό του τμήματος για την 
σωστή εκτέλεση των καθηκόντων του. 

4. Εισηγείται στην Δ/νση, τις ανάγκες του τμήματος σε 
προσωπικό και πάσης φύσεως εξοπλισμό. 

5. Τηρεί όλα τα απαραίτητα βιβλία. 

Καθήκοντα Βρεφονηπιοκόμων 

1. Φροντίζουν για την σωστή ψυχοσωματική εξέλιξη των 
παιδιών με εξατομίκευση του ημερήσιου προγράμματος 
ανάλογα με την ηλικία και τις ανάγκες τους. Απασχολούν 
τα παιδιά σύμφωνα με το ημερήσιο πρόγραμμα απασχό¬ 
λησης και προσφέρουν σ' αυτά με υπομονή και στοργή 
όλες τις δυνατότητες για ν' αναπτύξουν την προσωπικό¬ 
τητά τους επιδιώκοντας συνεχώς, αυτενέργειας, εμπι¬ 
στοσύνη στον εαυτό τους και στις προσωπικές δυνατότη- 
τές τους. Σε καμία περίπτωση και για οποιοδήποτε λόγο 
δεν επιτρέπεται η κακή μεταχείριση των παιδιών (εκφοβι¬ 
σμός, σωματική ποινή). 

2. Εισηγούνται στον προϊστάμενο Δ/νσης τις ανάγκες 
εφοδιασμού του Σταθμού για την εφαρμογή του προ¬ 
γράμματος με τα απαιτούμενα παιδαγωγικά υλικά. 

3. Βοηθούν τα φιλοξενού μένα παιδιά για την ικανοποίη¬ 
ση των ατομικών αναγκών. Παρακολουθούν την διατρο¬ 
φή και καθαριότητα τους, ενθαρρύνοντας την αυτοεξυ¬ 
πηρέτησή τους. 

4. Φροντίζουν για την σωστή οργάνωση και τάξη των αι¬ 
θουσών. Παρακολουθούν την συμπεριφορά των παιδιών 
και υποχρεούνται ν' αναφέρουν στον Προϊστάμενο και να 
τον ενημερώνουν για κάθε ύποπτο σχετικά με την υγεία 
των παιδιών περιστατικά ή οποιοδήποτε άλλο θέμα. 

5. Τηρούν βιβλίο παρουσίας παιδιών και ενημερώνουν 
τον προϊστάμενο στις περιπτώσεις καθυστέρησης στην 
προσέλευση τους ή στην αποχώρησή τους και στις περι¬ 
πτώσεις απουσίας τους. 

6. Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο που τηρείται από τον Προϊ¬ 
στάμενο. 


7. Είναι υπεύθυνοι και υπόλογοι για τα εποπτικά μέσα δι¬ 
δασκαλίας και το εκπαιδευτικό υλικό και γενικά για κάθε 
υλικό που τους έχει διατεθεί. 

8. Μεριμνούν για την ανάπτυξη των παιδιών σύμφωνα 
με το πρόγραμμα ημερήσιας απασχόλησης. 

9. Διοργανώνουν εορταστικές εκδηλώσεις σε συνεργα¬ 
σία με τον Προϊστάμενο του Σταθμού. 

10. Μία παιδαγωγός και ένα άτομο από το βοηθητικό 
προσωπικό παρευρίσκονται υποχρεωτικά κατά την προ¬ 
σέλευση και αποχώρηση των παιδιών. 

11. Εκτελούν οποιαδήποτε άλλη υπηρεσία σχετική μετο 
έργο τους που τους ανατίθεται από τον Προϊστάμενο. 

Καθήκοντα βοηθών βρεφονηπιοκομίας 

1. Βοηθούν το παιδαγωγικό προσωπικό σε άλατα καθή¬ 
κοντα τους και εκτελούν τις οδηγίες που παίρνουν από 
αυτό. 

2. Στην περίπτωση απουσίας του παιδαγωγικού προσω¬ 
πικού αντικαθιστούν αυτόν απευθυνόμενοι στον Προϊ¬ 
στάμενο του Σταθμού για βοήθεια και υποστήριξη. 

Καθήκοντα μαγείρισσας ή μάγειρα 

1. Είναι υπεύθυνοι για το μαγείρεμα και την επιμελημέ¬ 
νη και έγκαιρη παρασκευή του φαγητού σύμφωνα με το 
διαιτολόγιο. Επιμελείται ιδιαιτέρως για την τήρηση όλων 
των όρων υγιεινής στους χώρους παρασκευής φαγητού, 
εισηγούμενη κάθε σχετικό μέτρο. 

2. Παραλαμβάνει, καθημερινά από τον Διαχειριστή και 
τον Προϊστάμενο βάση υπηρεσιακού σημειώματος την 
αναγκαία ποσότητα υλικών για το ημερήσιο φαγητό με 
βάση το διαιτολόγιο και υπογράφει το σχετικό δελτίο. 

3. Φροντίζει για το σερβίρισμα του προγεύματος καιτου 
μεσημεριανού φαγητού. 

4. Τακτοποιείτο μαγειρικά σκεύη και είδη εστιάσεως και 
φροντίζει για την καλή συντήρησή τους και λειτουργία 
τους, ευθυνόμενη για κάθε απώλεια ή αδικαιολόγητη κα¬ 
ταστροφή. 

5. Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνά για την 
διατήρηση της τάξης και της καθαριότητας του χώρου 
αυτού. 

6. Προτείνει τη λήψη κάθε μέτρου που θεωρεί απαραί¬ 
τητο για την καλή λειτουργία του μαγειρείου. 

7. Εκτελεί κάθε άλλη εργασία που του ανατίθεται από 
τον Προϊστάμενο. 

Καθήκοντα βοηθού μαγείρισσα ή τραπεζοκόμος 

1. Βοηθάει την μαγείρισσα σε όλες τις δουλειές, σύμ¬ 
φωνα με τις οδηγίες της. 

2. Αντικαθιστά την μαγείρισσα σε περίπτωση απουσίας 
της. 

3. Φροντίζει τη διανομή του φαγητού και την συγκέ¬ 
ντρωση των ειδών εστίασης μετά το τέλος του. 

Καθήκοντα προσωπικού καθαριότητας - βοηθητικών 
εργασιών 

1. Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων του Σταθμού, εκτός εκείνων 
του μαγειρείου και της αποθήκης. 

2. Χρησιμοποιεί υλικό καθαριότητας που παραλαμβάνει 
από τον Προϊστάμενο ή τον Διαχειριστή με υπηρεσιακό 
σημείωμα και υπογράφει το σχετικό δελτίο. 

3. Είναι αποκλειστικά υπόλογος για το γενικό ιματισμό 
του Σταθμού και οφείλει να μεριμνά για την καλή συντή¬ 
ρηση, καθαριότητα και φύλαξη αυτού στον κατάλληλο 

χώρο αποθήκευσης του ευθυνόμενος για κάθε απώλεια ή 
αδικαιολόγητη καταστροφή του. 

4. Βοηθά στην διανομή του φαγητού, παρευρίσκεται 
στο χώρο τραπεζαρίας και βοηθά τις παιδαγωγούς καθ’ 
όλη την διάρκεια του φαγητού των παιδιών. 

5. Βοηθά εφ' όσον παρίσταται ανάγκη στην προετοιμα¬ 
σία των παιδιών για την μεσημβρινή τους ανάπαυση κα¬ 
θώς και στην ετοιμασία αυτών για την αποχώρησή τους 
από τον Σταθμό. 

6. Επιλαμβάνεται της καθαριότητας των παιδιών του 
Σταθμού. 

7. Εκτελεί κάθε άλλη εργασία που του ανατίθεται από 
τον Προϊστάμενο. 

Καθήκοντα Οδηγού 

1. Ευθύνεται για την ασφαλή μεταφορά των φιλοξενού¬ 
μενων παιδιών προς και από τον Σταθμό και σε λοιπές με¬ 
τακινήσεις τους για λόγους εκπαιδευτικούς και ψυχαγω¬ 
γικούς. 

2. Είναι υπεύθυνος για την καλή συντήρηση και καθα¬ 
ριότητα του αυτοκινήτου του Σταθμού και οφείλει να τη¬ 
ρεί σχολαστικά τον Κώδικα Οδικής Κυκλοφορίας και τους 
όρους ασφαλούς μεταφοράς των παιδιών. 

3. Εκτελεί τις εξωτερικές εκείνες εργασίες του Νομικού 
Προσώπου από μεσοδιάστημα των μεταφορών που κα¬ 
θορίζεται από τον Δ/ντή. 

Τμήμα Βρεφονηπιακού Σταθμού 

1. Τα γραφεία του ανωτέρω τμήματος ακολουθούν τις 
ίδιες διατάξεις που ισχύουν για το τμήμα των παιδιών του 
σταθμού. 

Τμήμα Διοίκησης Στήριξης 

1. Είναι αρμόδιο για την προμήθεια και τον έγκαιρο εφο¬ 
διασμό του Α' Δημοτικού Παιδικού Σταθμού Γλυκών Νε¬ 
ρών με τα αναγκαία τρόφιμα και λοιπά υλικά που είναι 
απαραίτητα για την εύρυθμη λειτουργία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 


3. Συντάσσειτις μισθολογικές καταστάσεις του προσω¬ 
πικού και φροντίζει για την εκκαθάριση μισθών - επιδομά¬ 
των - προσαυξήσεις κ.λ.π του προσωπικού. 

4. Συνεργάζεται με τον Δ/ντή για την κατάρτιση του προ¬ 
ϋπολογισμού - απολογισμού - ισολογισμού. 

5. Τηρεί άλατα απαραίτητα βιβλία. 

ΑΡΘΡΟ 8 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα καθορίζονται από 
τις διατάξεις του Π.Δ. 22/90. Επίσης, ο διορισμός, τα 
καθήκοντα, ο χρόνος εργασίας, η αστική ευθύνη, τα δι¬ 
καιώματα, οι μεταβολές υπηρεσιακής κατάστασης, η 
εξέλιξη, οι ηθικές αμοιβές, τα πειθαρχικά αδικήματα 
κ.λπ., ορίζονται από τις εκάστοτε ισχύουσες νομοθετικές 
διατάξεις. 

ΑΡΘΡΟ 9 

Το Ν. Π .Δ.Δ. μπορεί να έχει εξωτερικούς συνεργάτες με 
σύμβαση μίσθωσης έργου των οποίων τα καθήκοντα και 
οι υποχρεώσεις ρυθμίζονται από το εκάστοτε Δ. Συμβού¬ 
λιο. 

ΑΚΡΟΤΕΛΕΥΤΙΑ ΔΙΑΤΑΞΗ 

Από τις διατάξεις του παρόντος οργανισμού δεν προ¬ 
κύπτει δαπάνη σε βάρος προϋπολογισμού του Νομικού 
Προσώπου Α' Δημοτικός Παιδικός Σταθμός Γλυκών Νε¬ 
ρών για το έτος 1999. Προκαλείται όμως δαπάνη ύψους 
60.000.000δρχ. ετησίως για τα επόμενα έτη, που θαπρο- 
βλεφθεί στον προϋπολογισμό του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 28 Σεπτεμβρίου 2000 

Με εντολή Γενικού Γραμματέα Περιφέρειας 
Ο ΔΙΕΥΘΥΝΤΗΣ 
ΑΘΑΝΑΣΙΟΣ ΤΑΓΑΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




